section_heading: Kuga iz 1783. – 1784. godine
paragraph_text: Istovremeno, izbila je kuga i na nekom brodu iz Rovinja koji je ukrcao za Veneciju roba koja je već bila prošla propisanu karantenu u splitskom lazaretu. Nakon tog incidenta nijedan brod nije htio ukrcati robu koja je i dalje neprestano pristizala iz Bosne u lazaret. Zbog toga su se magazini toliko prepunili da nije bilo više mjesta za robu. Iz tog razloga je 12. svibnja generalni providur Francesco Valier (1784. – 1786.) zamolio bosanskog vezira Silahdar Abdulah-pašu neka obustavi karavanski promet dok za trajanja epidemije kuge u Splitu.<ref>Novak, Grga, Povijest Splita, knjiga druga, str. 206.